cyanic-selkie/wikianc huggingface dataset:
Tammerfors
Mat- og drikkespesialiteter
Den mest kjente kulinariske spesialiteten er mustamakkara, en blodpølse som helst spises varm med tyttebærsyltetøy til. Varme mustamakkara selges over disk i Tammerfors marknadshall, i båthavnen Laukontori ved Pyhäjärvi, på Tammelatorget og i pølsedisken i noen større dagligvareforretninger.
Byen er også kjent for sin gjærbakst, blant annet et spesielt brød som på tammerforsdialekt kalles riävä, på normert finsk rievä.
I Tammerfors finnes flere mikrobryggerier. Noen av de mest kjente er Pyynikin käsityöläispansimo, et kombinert håndverksbryggeri og brenneri, samt Koskipanimo, et mikrobryggeri i tilknytning til bryggerirestauranten Plevna i tidligere Finlaysons veveri. Det holdes også en årlig bryggerifestival, som samler en rekke finske mikrobryggerier.
Religion og livssyn
Noe over 60 % av befolkningen er medlemmer av Den evangelisk-lutherske kirke (2018). Byen er bispesete for Tammerfors stift og har 16 lutherske kirker. De to store menighetskirkene i sentrum er Tammerfors domkyrka og Aleksanderskyrkan med henholdsvis 2 000 og 1 400 plasser.
Finlandssvenskene hører til den evangelisk-lutherske kirke, men Tammerfors svenska församling hører sammen med de andre svenskspråklige menighetene i Finland til Borgå stift, og ikke til Tammerfors stift. Tammerfors svenska församling holder sine gudstjenester i Gamla kyrkan. I denne kirken holdes det også engelskspråklige gudstjenester i samarbeid mellom den evangelisk-lutherske og den anglikanske kirke i Finland.
Den ortodokse menigheten omfatter noe over 3 000 medlemmer i Tammerfors og over store deler av Birkaland, Satakunta og Mellersta Finland, og hører til Helsingfors ortodokse stift i Den finske ortodokse kirke.
Størstedelen av befolkningen som står utenfor den evangelisk-lutherske og den ortodokse kirke, er ikke medlemmer av noe trossamfunn. Resten fordeler seg på den evangelisk-lutherske frikirke, det evangelisk-lutherske misjonsstiftet, den katolske kirke, baptistkirken, metodistkirken, adventistkirken, pinsebevegelsen og Jehovas vitner, som alle er etablert med egne kirker eller menigheter i byen. Frelsesarmeen har også sin egen forsamling.
Det største ikke-kristne trossamfunnet er Tammerfors islamske samfunn med noe over 1 500 medlemmer. Det finnes også en eldre islamsk forsamling for finlandstatarene. Tempelet Tampere Diamondway Buddhist Centre tilhører retningen karma-kagyu (ཀརྨ་བཀའ་བརྒྱུད) innenfor tibetansk buddhisme.
Byvåpen
Byvåpenet ble godkjent av Finlands innenriksdepartement i 1960, og er basert på de heraldiske motivene i det våpenskjoldet som ble vedtatt av den russiske tsaren i 1839. Våpenet viser en hammer og en merkurstav, symboler på industri og handel, delt av en bølgeformet tverrstang, som symboliserer Tammerfors ström.
Vennskapsbyer
Tammerfors har vennskapssamarbeid med følgende byer:
Zjanna Blok
Zjanna Jurijivna Pintusevytsj-Blok Жанна Юріївна Пінтусевич-Блок (født 6. juli 1972 i Nizjyn i Ukraina i Sovjetunionen) er en ukrainsk friidrettsutøver.
Pintusevytsj-Blok var en av de store kvinnelige sprinterne på 1990-tallet, og hun ble verdensmester på både 100 og 200 meter. Hun har 10,82 som personlig rekord på 100 meter, satt under VM 2001 i Edmonton.
Svømmeklubben Føniks Kristiansund
Svømmeklubben Føniks Kristiansund er en svømmeklubb fra Kristiansund. Klubben ble stiftet den 28. oktober 2007 Klubbens initiativtager, Bjarne Fure, fikk med ca. 40 medlemmer fra starten av og klubben har siden da snart seksdoblet støttelsen (de to første årene). Føniks har svømmeskole med forskjellige nivåer og trenings-/konkurransesvømming åpen klasse. Klubbens hovedtrener er Leif Olaf Westerheim. Klubben har en rekke svømmere som er i ferd med å hevde seg på regionalt og nasjonalt nivå.
Bernardo Rossellino
Bernardo di Matteo Gamberelli bedre kjent som Bernardo Rossellino (født 1409 i Settignano, nær Firenze, død 23. september 1464 i Firenze) var en italiensk billedhugger og arkitekt, han var eldre bror av maleren Antonio Rossellino.
Biografi
Som ung mann var han elev av og samarbeidspartner med Leone Battista Alberti og fra Albertis skisser og planer bygget han Palazzo Rucellai (Firenze) som er et av de første palassene fullt ut i renessansestil. Det har tre etasjer med flate veggpilarer med flater som veksler mellom delikate flater med inskripsjoner og forskjelligartet rustikk mur, under en gesims med kragestein uten friser. I Arezzo benyttet han en fasade all'antica til den seingotiske strukturen til det veldedige brorskapet, Fraternità della Misericordia.
Rossellino virket i Toscana og Roma, hvor han arbeidet mye for pave Nikolas V, med å utvide transeptet (tverrskipet) og apsiden av den gamle Peterskirken (1452–55) som ble fjernet av den påfølgende generasjonen. Av mindre prosjekter han utførte i Roma for Nikolas var restaureringen av Santo Stefano Rotondo, ca. 1450, hvor Rossellinos alter fortsatt kan sees.
Rosselino ble mest kjent for den idealisert nyplanleggingen av Pienza, oldtidsdistriktet Corsignano, hvor pave Piur II ønsket å lage et monument ut av fødestedet sitt, formet etter Renaissance prinsipper om byplanlegging og arkitektur. Han laget sentrum på plassen og hovedbygningene, Duomo, Palazzo Pubblico, biskopens palass (Palazzo Vescovile) og Palazzo Piccolomini, som skulle være omgitt av restene av den lille byen. I Palazzo Piccolomini tok Rossellino opp igjen fasadeorganiseringen av Palazzo Rucellai. For Pius utformet også Rossellino Siena palassene Palazzo Nerucci og det praktfulle Palazzo Piccolomini.
Blant andre skulpturelle bestillinger i arkitektoniske formater, utformet Bernardo gravstedet La Beata Villana i kirken Santa Maria Novella, Firenze, og det til juristen Filippo Lazzari i kirken San Domenico at Pistoia. Han sørget for en rikt ornamentert marmor døråpning til Palazzo Pubblico i Siena, og en terrakottaplate som fremstiler Maria Budskapsdag i katedralen i Arezzo.
Läkerols kulturpris
Läkerols kulturpris er en dansk (siden 1955) og svensk (siden 1971) pris, oppkalt etter halstabletten Läkerol. Den deles ut årlig til en kulturpersonlighet fra hvert av de to landene. Prisen ble innstiftet av Bengt Ahlgren som var administrerende direktør for Ahlgrens Tekniska Fabrik AB i Gävle. Under andre verdenskrig engasjerte han seg i dansk flyktninghjelp.
Den svenske prisen opphørte i 2000.
Gresstrimmer
Miljø og forurensning
En gresstrimmer med tråd har lenge vært et stort miljøproblem i og med at tråden kontinuerlig kuttes til mikroplast som spres i naturen ved bruk. Allmenhetens generelle kunnskap om faren ved dette har lenge vært lav. Bensindrevne gresstrimmere avgir i tillegg større eller mindre mengder forurensende eksos samt forårsaker støyforurensning.
Pave Benedikt XVIs apostoliske reise til Bayern, 2006
Pave Benedikt XVI besøkte etter invitasjon fra de bayerske biskopene sitt bayerske fødeland fra 9. til 14. september 2006. Mottoet for besøket var «Wer glaubt ist nie allein» (den som tror er aldri alene). Paven besøkte en rekke steder i Fristaten Bayern som har hatt betydning i hans eget liv:
München
'''Lørdag 9. september'''
Sheng Shicai
Liv og virke
Han begynte sin karriere under Guominjun. Han ble først sendt til Xinjiang for å arbeide for guvernør Jin Shuren i 1930. Han nedkjempet kumul-opprøret (februar 1931 – oktober 1931) med støtte fra Sovjetunionen, men som motytelse inngikk han så mange avtaler med russerne at de i praksis hadde kontrollen i Xinjiang.
Etter Josef Stalins ønske ble Sheng medlem av det sovjetiske kommunistparti i august 1938. Han mottok partikort nr. 1859118 direkte fra Molotov under et hemmelig besøk i Moskva. Xinjiang under Shengs styre var dermed bare i navnet del av Kina, for enhver vektig avgjørelse måtte klareres med det sovjetiske konsulat Tihwa (迪化］, idag: Ürümqi). Under sine år som guvernør underkuet han uighurene og kasakhene, og var kjent for sin utstrakte bruk av tortur.
Pave Benedikt XVIs apostoliske reise til Bayern, 2006
München
Paven ankommer Franz Josef Strauss-lufthavnen om ettermiddagen, kjører gjennom Münchens gamleby, og innleder sitt besøk med bønn ved Mariasøylen på Mariaplassen. Han mottas her av representanter for den bayerske stat.
Sheng Shicai
Liv og virke
I 1942 fikk han på følelsen at Sovjetunionen ville bryte sammen, og endret da sin holdning. Han ble anti-sovjetisk, utviste sovjetiske rådgivere og henrettet en rekke hankinesiske kommunister som blant annet Mao Zemin, Mao Zedongs bror, i håp om å vinne støtte fra  Kuomintang (KMT) for sitt fortsatte styre. Men Sheng undervurderte KMTs mistillit til ham. KMT fjernet ham fra makten i august 1944, delvis for å holde seg inne med Sovjetunionen og få slutt på grensesammenstøtene som fant sted på grensen mellom Xinjiang og Ytre Mongolia i det omstridte og mineralrike fjellområdet Baitik Bogdo.
Han forlot Xinjiang 11. september 1944 for å slutte seg til Kuomintangs regjering som minister for jordbruk og skogbruk. Hans eiendeler, mye av det plyndret gods, trengte han 50 lastebiler for å få med seg – blant annet 1 500 kg gull og 15 000 kg sølv.
Han flyktet til Taiwan med KMT ved slutten av den kinesiske borgerkrig i 1949.
Hardraw Force
Hardraw Force er en foss i Hardraw Beck i England. Den ligger rett utenfor landsbyen Hardraw i Wensleydale i Yorkshire Dales. Turveien Pennine Way går rett ved fossen.
Det var tidligere mulig å gå bak fossefallet, men dette er ikke lenger tillatt av sikkerhetsgrunner. For å se fossen må man gå gjennom puben Green Dragon Inn i Hardraw. Puben krever en avgift for dette.
Lovisenberg skole
Lovisenberg skole er en barneskole ved tettstedet Hjellum rundt seks kilometer øst for Hamar sentrum i Innlandet. Skolen ble åpnet i 1971 og har i dag rundt 130 elever fordelt på syv alderstrinn, som har hvert sitt baserom. Lovisenberg satser på fysisk aktivitet som en del av undervisningen og dette foregår på uteanlegg som er på rundt 50 mål. Ved dette anlegget finnes det også flere lekeapparater, en lekestue, egen fotballbane, skateramper, to basketballbaner samt egen hoppbakke(revet).
Skolen er for øvrig i nærheten til en skog, som også blir tatt i bruk som en del av undervisningen. Der finnes det også sykkelbane og gapahuk som skolen deler med Lovisenberg barnehage. Skolens rektor heter Live Aasgaard Ottosen.
Fylkesvei 155
Fylkesvei 155 (Fv155) går mellom Herregårdskrysset i Oslo og Tangen bru i Enebakk. Veiens lengde er 24,3 km, hvorav 8,8 km i Oslo og 15,5 km i Akershus.
Veien forlater E18 ved Ljanskollen passerer E6 ved Klemetsrud og går videre i retning sørøst forbi Ødegården til Vestby. Trasé i Oslo: Ljabrudiagonalen – Nedre Prinsdals vei - Ljabruveien – Enebakkveien.
Før 1. januar 2010 var veien riksvei, men etter at regionsreformen trådte i kraft har den status som fylkesvei, i Oslo som kommunal vei.
Noter
<references group='lower-alpha'/>
Lawrence Livermore National Laboratory
Lawrence Livermore National Laboratory (LLNL) er et amerikansk nasjonalt laboratorium, en multidisiplin forskningsinstitusjon med nesten 10 000 tilknyttede personer i forskjellige funksjoner. Forskning og utvikling foregår innen områder som kjemi, fysikk, materialteknikk, biologi, matematikk, datateknikk og ingeniørfag. Laboratoriet beskriver seg selv som et ledende forsknings- og utviklingssenter for vitenskap og teknologi anvendt på områder som angår nasjonal sikkerhet. LLNL er sammen med Los Alamos National Laboratory et av to steder i USA der det foregår forskning og utvikling av atomvåpen.
Pave Benedikt XVIs apostoliske reise til Bayern, 2006
München
'''Søndag 10. september'''
Lawrence Livermore National Laboratory
LLNL forsker også på områder som kjernefysisk fusjon basert på treghetsinnelukking, tungregneteknikk og datasikkerhet og forskning på isotoper.
Pave Benedikt XVIs apostoliske reise til Bayern, 2006
München
Kl. 9:30 holder paven frilufts festgudstjeneste ved Neue Messe München. Kl. 10 er det nattverd, og deretter angelusbønn. Kl. 17:30 er det vesper med unge familier, kateketer, religionslærere og kommunionsbarn i Vår kjære frue-katedralen.
Lawrence Livermore National Laboratory
LANL ble opprettet i 1952. Det sorterer under Energidepartementet og drives av University of California med et årlig budsjett på rundt 10 milliarder kroner.
Pave Benedikt XVIs apostoliske reise til Bayern, 2006
Altötting og fødebyen Marktl am Inn
'''Mandag 11. september'''
Pavens forprogram begynner allerede kl. 7 om morgenen. Ca. kl. 9:45 ankommer paven Kapellplatz, og ber i det berømte Gnadenkapelle. Fra kl. 10:30 er det nattverd på Kapellplatz, og til slutt overføring av helligdommen til tilbedningskapellet.
Ifølge den pavelige reisemarskalk Alberto Gasbarri vil Den hellige far om aftenen avlegge fødebyen et kort privat besøk. Passaus biskop Wilhelm Schraml betegnet det som «en ekstraordinær personlig gest at paven har tatt seg tid til dette private kortbesøket i sitt tette reiseprogram».
Paven vil besøke kirken St. Oswald, hvor han ble døpt på sin fødedag, påskeaften 16. april 1927. Deretter vil han kjøre til Sportsplassen og fly til Regensburg.
Regensburg
Om aftenen 11. september ankommer paven Regensburg.
'''Tirsdag 12. september'''
Kl. 10 er det festgudstjeneste i Regensburg. Skolene i Bayern har fri denne dagen i anledning besøket. Paven holder akademisk gudstjeneste med studenter og professorer. Han skal også be med representanter for de andre konfesjoner i Regensburg-domen.
'''Onsdag 13. september'''
Dagen er satt av til et personlig møte mellom paven og hans bror, Msgr. Georg Ratzinger.
Freising
'''Torsdag 14. september'''
Besøket avsluttes når paven returnerer til Roma fra Franz Josef Strauss-lufthavnen i München.
Sam Nunn
Samuel Augustus Nunn (født 8. september 1938 i Perry i Georgia i USA) er en tidligere amerikansk senator fra Det demokratiske parti. Han er en leder av organisasjonen Nuclear Threat Initiative (NTI), som arbeider for å redusere risikoene knyttet til atomare, biologiske og kjemiske våpen.
Sam Nunn var medlem av det amerikanske senat for delstaten Georgia i 24 år (1972–1996).
Raze Jam
Raze Jam er født i den tyrkiske delen av Kurdistan. Han kom til Sverige som en tolvåring. Raze Jam ble tidlig interessert av hiphop og begynte å skrive sine egne tekster i 12-årsalderen, og ville bli poet.
Raze Jam har produsert mange forskjellige sanger på tyrkisk, svensk og engelsk og har opptrådt på mange konserter og på ulike fester. Nå har Raze Jam bestemt seg for å bare produsere kurdisk rap. Raze Jam jobber på sin første plate som bare inneholder kurdisk rap.
Honam
Honam (betyr «sør for sjøen») er navnet på en region som består av de tidligere Jeollaprovinsene, som i dag er en del av Sør-Korea. I dag brukes begrepet om Nord-Jeolla og Sør-Jeolla.
New Jersey Devils
New Jersey Devils er en ishockeyklubb i den nordamerikanske proffligaen NHL. Her gjorde klubben sin debut i sesongen 1982/83 etter å ha blitt flyttet fra Colorado. Det var klubbens andre sådanne flytting siden grunnlegglesen. Fra 1974-76 het klubben Kansas City Scouts, før den første flyttingen gjorde de til Colorado Rockies i perioden 1976-82.
Honam
Begrepet benyttes i dag i andre sammenhenger også, blant annet Honamlinja (jernbane) og Honam motorvei, som er viktige transportårer mellom Seoul og Daejeon til Honamregionen.
New Jersey Devils
Klubben spiller hjemmekampene sine i Prudential Center i Newark, New Jersey. Klubbfargene er rødt, svart og hvitt.
Honam
Det benyttes også for å beskrive menneskene i regionen. Honam University ligger i Gwangju, hovedstaden i Sør-Jeolla.
New Jersey Devils
Tilnavnet Devils er knyttet opp mot et sagn om et monster som en gang i tiden skulle ha holdt til i området rundt New Jersey. Klubben hadde i mange år rollen som lillebror i New York-området, i skyggen av New York Rangers og New York Islanders. I årene rundt millenniumskiftet har imidlertid «djevlene» vært den mest suksessfulle klubben i området med tre Stanley Cups.
William Gosling
William Sullivan Gosling (født 19. juli 1869, død 2. oktober 1952) var en britisk fotballspiller som deltok under i de olympiske leker 1900 i Paris.
Gosling spilte på det britiske laget Upton Park F.C. under verdensutstillingen og OL 1900 i Paris. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris. Upton Park F.C. spilte kamp den 20. oktober 1900 mot Club Française som de vant med 4-0. Tre dager senere beseiret det franske laget Université de Bruxelles fra Belgia med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.
Tora Torbergsdatter
Tora var datter av arnmødlingen Torberg Arneson av Giskeætten og Ragnhild Erlingsdotter, datter av Erling Skjalgsson på Sola. Tora var dermed brordatter av Finn Arneson og Kalv Arneson, og mor til kongene Magnus II og Olav Kyrre. Etter Harald Hardrådes død i slaget ved Stamford Bridge i 1066 giftet hun seg trolig med kong Svein Estridsson av Danmark, eller muligens med den svenske kongen Håkan Røde. I begge tilfeller må målsettingen ha vært alliansebygging og ønske om politisk stabilitet i Skandinavia.
Lunden skole
Lunden skole er en barneskole ved Øvre Vang rundt ti kilometer nord for Hamar sentrum i Innlandet. Skolen har rundt 220 elever og 43 ansattee. Rektor er Kjell Ola Brodal. Lunden har et stort opparbeidet uteareale og lekeområde med fotballbane, håndballbane, sandvolleyballbane og sandbasseng med lekeapparater. I skogen nær tilknyttet skolen finnes det også gapahuker som blir brukt i forbindelse med uteskole.
Liste over vulkaner i Chile
Dette er en liste over aktive og døde vulkaner i Chile.
Pete Brown
Pete Brown (født 16. oktober 1921 i Trondheim, død 13. mars 2009) var en norsk jazzmusiker (slagverk), kjent som en av swingjazz-æraens fremste i Norge, og leder av flere ensembler og utgivelser.
Etter oppveksten på Lillestrøm etablerte han en trio med Robert Normann og Lulle Kristoffersen i Sarpsborg (1939). Siden medvirket han i Oslo's jazzband ledet av Svein Øvergaard, Rowland Greenberg, Scott Lunde, Will Arild, Jens Book-Jenssen (på Chat Noir), Thorleif Østereng og Frank Ottersen. Fra 1943 spilte han på skandinavisk plan med Arthur Österwall på Nalen, Thore Erling, Jimmy Woode og Jay Elwing, og spilte også med gjestende Louis Armstrong, Ella Fitzgerald og Dizzy Gillespie. Brown var også ofte i NRK.
I hans første band (1946–) fant man Nora Brockstedt som medlem av en vokalkvintett. Hans eget turnéorkester (1951–) hadde blant annet Arvid Gram Paulsen, Arne Hermandsen, Øistein Ringstad og Eivin Sannes i besetningen, og Brown ledet også eget storband (1957). Etter flytting til Røros (1980) ledet han egen trio til plateutgivelse og etablerte «Adventjazz». I jazzen finner man også den amerikanske altsaksofonisten Pete Brown (1906–61).
Hans far var Thomas Brown fra Liberia som var slangedanser og fakir, gift med Carolina Brown som også var artist. De reiste sammen sammen med Thomas sine foreldre Sam Brown (1870–1938) og Gustava Brown (–1939), og ble i 1915 engasjert av Cirkus Empress og bosatte seg på Lillestrøm. Pete Brown ble født i 1921 da ensemblet oppholdt seg i Trondheim. Etter foreldrene reiste til Latin-Amerika i 1928, var Pete bosatt hos besteforeldrene. Sammen med adoptivsøsteren Jossie Pollard (1921–2000) ble de av besteforeldrene sendt på turne, etter hvert antok paret på eget initiativ turneen som «The Two Chocolate Kids».
Tanntråd
Tanntråd er som regel laget av tvinnede bomull- eller nylontråder og brukes til å fjerne matrester og plakk fra tennene. Tanntråd føres inn mellom tennene og skrapes langs sidene av tennene, særlig i nærheten av tannkjøttet. Tanntråd blir som oftest voksbelagt og fås både med og uten smakstilsetning.
Noen tanntrådtyper er spesiallaget for brukere av tannregulering.
Historie
Levi Spear Parmly, en tannlege fra New Orleans, er kreditert for å ha oppfunnet den første formen for tanntråd. Han anbefalte at folk skulle rengjøre tennene med silketråd allerede i 1815.
Tanntråd var utilgjengelig for allmennheten inntil selskapet Codman and Shurtleft begynte å produsere brukervennlig silketråd uten voks i 1882. I 1898 mottok Johnson & Johnson Corporation første patentet for tanntråd. Andre tidlige merker inkludert Røde Kors, Salter Sill Co. og Brunswick.
Bruken av tanntråd var dårlig før andre verdenskrig. Det var rundt denne tiden at dr. Charles C. Bass utviklet nylontråd. Nylontråd ble funnet å være bedre enn silke på grunn av sin større slitasjemotstand og elastisitet. Av miljømessige hensyn er tanntråd laget av nedbrytbare materialer nå tilgjengelig.
Bruk
Tanntråd leveres vanligvis i plastdispensere som inneholder 10 til 50 meter med tråd. Etter å ha trukket ut ønsket mengde, trekkes tråden mot et lite beskyttet blad i beholderen for å bryte den.
Anbefaling
Amerikanske helsemyndigheter stopper anbefaling av tanntråd fordi det aldri har blitt vitenskapelig bevist at det har helsemessig gevinst å bruke tanntråd. Gustavson, A. ved Karolinska Institutet leser den samme konklusjon om vitenskapelige støtte for anbefaling av bruk av tanntråd. Allikevel vil Vårdguiden 1177 fortsette å anbefale daglig bruk av tanntråd inntil videre.
B-Real
Louis Mario Freese (født 2. juni 1970), kjent under artistnavnet B-Real, er en amerikansk rapper. Siden 1991 har han vært kjent som en av de to hovedrapperene i den Los Angeles baserte hiphop-gruppen Cypress Hill, sammen med Sen Dog.
Federico Mena Quintero
Federico Mena Quintero er en meksikansk utvikler av fri programvare.
Federico studerte informatikk ved Universidad Nacional Autónoma de México (UNAM), der han møtte Miguel de Icaza. Etterpå emigrerte han til USA for å arbeide for Red Hat.
Sammen med Miguel de Icaza, grunnla Federico GNOME-prosjektet. Mens han arbeidet ved Red Hat utviklet han Canvas til GNOME. Han vedlikeholdte også for en tid GIMP, og var en av de tre første ansatte ved Ximian, senere oppkjøpt av Novell, hvor han fortsatt arbeider.
Federico har levd mesteparten av sitt liv i Mexico by, men er for øyeblikket bosatt i Xalapa, Veracruz, sammen med sin kone, Oralia.
Louis Alphonse de Bourbon
Louis Alphonse Gonzalve Victor Emmanuel Marc de Bourbon, duc d'Anjou (spansk: Luis Alfonso Gonzalo Víctor Manuel Marco de Borbón y Martínez-Bordiú, duque de Anjou; født 25. april 1974 i Madrid) har siden 30. januar 1989 vært overhode for den franske linjen av huset Bourbon. Han anses av legitimister som Frankrikes rettmessige konge som Ludvig XX.
Tetley
Tetley's var et bryggeri og et ølmerke i England. Bryggeriet ble etablert av Joshua Tetley i Leeds i 1822. Det ble et av Storbritannias store bryggerier og selskapet eide også mange puber.
Tetley ble kjøpt av danske Carlsberg i 1975, som til da hadde eid 50%. Bryggeriet ble senere besluttet nedlagt av Carlsberg, og stengte i 2011.
Li skole (Bergen)
Li skole er en kommunal barneskole på Nyborg i Åsane bydel i Bergen. Skolen ble oppført i 1980 med Øyvind Maurseth som arkitekt. Skolen har plass til 400 elever. Li skole består av små enheter i en stor skole. En avdeling består av 2-3 klasserom, garderobe, toaletter og grupperom. Elevene får en tilhørighet til sin avdeling ved at de holder seg til sin faste enhet gjennom de fleste undervisningstimene. Arkivet etter Li skole oppbevares ved Bergen Byarkiv.
Tetley
Bryggeriet produserte øl av typen bitter med en jevn og litt fløteaktig skumkrone og en fremtredende humlesmak.
Wenche Klouman
Wenche Klouman Kerr (født 11. mai 1918 i Kristiania, nåværende Oslo, død 8. februar 2009) var en norsk skuespiller.
Skuespillerkarriere
Hun debuterte ved Det Nye Teater i 1937 og var senere tilknyttet Den Nationale Scene og i særlig grad Centralteatret. Blant Kloumans sceneoppgaver var tidstypiske lystspillroller i stykker som Kjære Ruth, Tre må man være og Det kunne vært deg, videre Eliza Doolittle i Pygmalion, operetteroller i Min søster og jeg og Czardasfyrstinnen og en stor, kompleks karakterrolle i den psykologiske thrilleren Mona Lisa-smilet av Aldous Huxley, der hun leverte et oppsiktsvekkende spill. Klouman trakk seg tilbake fra scenen tidlig på 1950-tallet, men medvirket senere i et par husmorfilmer – Slik kan det gjøres fra 1954, og Hjemme hos oss fra 1957.
Familie
Hun var datter av skuespiller og tegner Thoralf Klouman og skuespiller Borghild (Johannessen) Klouman, og søster av musikeren Carsten Klouman. Hennes bestefar, Bernt Johannessen, den store skuespilleren ved Den Nationale Scene i annen halvdel av 1800-tallet, var også bestefar til blant andre Per Aabel, hvis mor Svanhild, gift med Hauk Aabel, var søster av Borghild Johannessen.
Filmografi
(dansk) (dansk)
Young Neils
Young Neils er et norsk hyllestband som spiller låter av Neil Young. Bandet har holdt på siden 1989 og består av:
Bandet har holdt mange konserter rundt om i Norge. Siden 1991 har de etablert en juletradisjon for mange musikktilhengere ved å holde konsert på Rockefeller Music Hall i Oslo 22. og 23. desember med mer enn 1000 tilskuere. Musikerne lever seg inn i musikken ved å gi lange, tildels mediterende improvisasjoner.
Alle medlemmene i bandet samt Geir Lynnismann Sundstøl og Jørun Bøgeberg deltok også i gruppen Leieboerne, som i 2007 gav ut albumet Følg oss hjem, Ole Paus.. Bandmedlemmene har uttalt at Young Neils kun er et hobbyprosjekt og at de ikke har planer om å utgi plate.
Prestrud skole
Prestrud skole er en barneskole grunnlagt i 1975 ved bydelen Prestrud på Hamar vest rundt tre kilometer nordvest for Hamar sentrum i Innlandet. Skolen er Hamars største og en av fylkets største barneskoler med rundt 420 elever fordelt på syv alderstrinn delt inn i basisgrupper med hver sin kontaktlærer samt rundt 60 ansatte. Prestrud skole ligger sentralt på Hamar vest og i nær tilknytning til Mjøsa og skogsområdet Furuberget, som brukes til aktiviteter både sommer og vinter.
I tillegg benytter skolen seg av svømmehall og gymsalen i kommunalt eide Prestrudhallen som ligger på samme område, samt de store utearealene som ligger rundt skolen. Idrettsanlegget nedenfor Prestrudhallen samt Nordlyshallen, som eies og driftes av Storhamar Idrettslag, blir også brukt av skolen.
Selve skolekomplekset er inndelt i tre hovedfløyer som i all hovedsak er fordelt på ett plan. Skolen er særegent ved at hvert enkelt undervisningsklasserom har egen inngang med garderobe og toalett. For øvrig blir barn i skolealder som flytter til Hamar med et annet morsmål tatt opp som elev ved Prestrud og integrert i en mottaksklasse. Skolens rektor heter Cecilie Werner Erichsen og satsningsområdene er innen fysisk aktivitet og kosthold, det musiske menneske samt engelsk.
Øresundsregionen
Øresundsregionen (på svensk Öresundsregionen) er Skandinavias største samarbeidsregion med 3,5 millioner innbyggere, bundet geografisk sammen av Øresundsbroen. Området er politisk delt mellom regjeringene i Danmark – hvor 2/3 av befolkningen bor – og Sverige.
Området omfatter Skåne og Sjælland. Viktige byer i regionen er København, Malmö, Lund, Helsingborg og Roskilde.
Et voksende samarbeid mellom næringsliv og myndigheter i regionen har skutt fart etter åpningen av Øresundsbroen sommeren 2000. Øresundskomitéen består av politikere på kommune- og regionnivå og møtes jevnlig med støtte fra et permanent sekretariat.
Øresundsregionen er Skandinavias største IT-klynge (eng: cluster). I 2003 var 104 734 personer ansatt i IT-bransjen her, i tillegg til 458 forskere på heltid.
Utdannelse
Øresundsregionen har i alt 15 universiteter, med til sammen 120 000 studenter, og 10 000 lærere og forskere. Læresetene samarbeider gjennom Øresundsuniversitetet. Skandinavias eldste forskningspark er Ideon i Lund.
I tillegg til IT og bioteknologi, er distribusjon og matvaresektoren viktige vekstområder. I 2004 hadde 65 av verdens 102 største selskaper etablert en egen nordisk organisasjon. På områdene matvarer og legemidler/bioteknologi er Øresundsregionen ledende, med 14 av 22 nordiske hovedkontorer. Firmaer som Findus, Dell, Nestlé, Gillette, Masterfoods, Danone, Coca-Cola og Carlsberg har etablert skandinaviske eller nordiske hovedkontorer her.
I København ses regionsamarbeidet som en måte å styrke Københavns posisjon på. Københavns lufthavn Kastrup ligger sentralt i regionen midt mellom Malmö og København. Velutdannet arbeidskraft fra universitetene i Skåne fyller behovet for IT-eksperter på den danske siden. Billige boliger, hytter og flotte naturområder trekker danskene til Skåne i stigende antall.
For Skåne betyr regionsamarbeidet at området blir del av en europeisk hovedstadsregion og ikke en perifer del av det svenske riket (sett fra Stockholm).
Regjeringen i Stockholm ser regionsamarbeidet som en mulighet for å få fart i økonomien og beskjeftigelsen i den tidligere industribyen Malmö, et av sosialdemokratiets tradisjonelle støttepunkter. Ut over dette virker det ikke som om den svenske regjeringen ønsker å stimulere til en utvikling som kan svekke den svenske sentralmakten. Blant annet gjenstår problemer med beskatning av pendlere og tolkning av de to statenes forskjellige skattesystemer.
Den eksisterende skatteavtalen (2005) gjør at personer betaler skatt der de arbeider, ikke der de bor. Samtidig har de rett til kommunale ytelser i kommunen der de bor. En skåning som arbeider i København er medlem av, og betaler kontingent til, en dansk arbeidsløshetskasse (A-kasse). Blir han arbeidsløs, kan han imidlertid ikke motta penger fra sin A-kasse, men må få ytelsen fra den svenske stat.
New York Islanders
New York Islanders er en ishockeyklubb i den nordamerikanske proffligaen NHL. Klubben ble grunnlagt i 1972 og har vunnet Stanley Cup fire ganger. Samtilige triumfer kom i klubbens gyldne æra fra 1980-83. I tillegg til sine fire Stanley Cup-triumfer, har de vunnet Eastern Conforence seks ganger og "Divisionen" sin seks ganger.
Nassau Veterans Memorial Coliseum er en av NHLs eldste og minste, og New York Islanders har varslet at de vil flytte til Barclays Center i Brooklyn når dagens leiekontrakt utløper etter sesongen 2014-15. Imidlertid vil eierne av Barclays Center og artisten Jay-Z stå bak et utviklingsprogram for Nassau Veterans Memorial Coliseum som blant annet vil innebære at Islanders vil spille minst seks kamper der, også etter flyttingen til Brooklyn.
Åtte tidligere New York Islanders-spillere er innlemmet i Hockey Hall Of Fame. Al Arbour, Mike Bossy,Clark Gillies, Denis Potvin, Billy Smith, Bill Torrey, Bryan Trottier og Pat Lafontaine.
Alfred Chalk
Alfred Ernest Chalk (født 27. november 1874, død 25. juni 1954) var en britisk fotballspiller som deltok under i de olympiske leker 1900 i Paris.
Andreas Diesen
Andreas Diesen (født 20. november 1945) er en norsk revyforfatter, underholdningshistoriker, skuespiller og programleder. Han har også skrevet en rekke sangtekster.
Programleder
Diesen var ansatt i NRK Fjernsynet fra 1965 til 2015. Han arbeidet for det meste i underholdningsavdelingen, i de siste 30 årene med revy- og kunstnerprotretter. Han har stått for en rekke arkivbaserte portrett-programmer og minneprogrammer, blant annet sammen med Erik Meyn med programmer om Chat Noirs historie i hundre år, portrett om Aud Schønemann, Harald Heide Steen, Grethe Kausland, Øystein Sunde, Vazelina Bilopphøggers, Tramteatret og Rolv Wesenlund. Han har også vært norsk kommentator ved mange underholdningsshow, blant annet de kongelige varieteene fra Storbritannia.
Revybakgrunn
Diesen er sønn av revyskuespillerne Kari og Ernst Diesen og har også selv opptrådt på revyscenen og også skrevet tekster for og instruert revyer. Han har også anmeldt revyer, komedier og musikaler for Nitimen, Reiseradioen og NRK P1+.
Konferansier
I 1973 var han konferansier for rockefestivalen Ragnarock, som ble arrangert i Holmenkollen i Oslo og en tilsvarende festival i Trondheim. Senere var han konferansier ved Hortenfestivalen. Turnerte også i 1973 med rocketurneen «Back to Rock» med Jan Rohde, Per Elvis Granberg og Jonas Fjelds Rock and Rolf Band.
Tekstforfatter og oversetter
I 1966 skrev han sammen med Tore Ryen «En god røyk (tilegnet Helsedirektoratet)», fremført av vokalgruppen Three Hits. På 1970-tallet sto han for den norske versjonen av skuespillet The Sunshine Boys, som ble en stor suksess på Nationaltheatret og landet rundt med Per Aabel og Stein Grieg Halvorsen som de to eldre solskinnsguttene. I Bergen var det Rolf Berntsen og Lothar Lindtner som hadde hovedrollene. For Oslo Nye Teater oversatte han Kjendisgift. Han har også oversatt en rekke musikaler, blant annet Hello Dolly, Mikadoen, Kismet og musikaloppsetningen Annie med oppfølger. Diesen er formann i Norsk revyforfatterforening.
Bokutgivelser
I 1982 førte han moren Karis selvbiografi Kari for åpen scene i pennen og har utgitt bok om kampen mot sin egen overvekt; Ikke lett å være tung (1983). Han har vært redaktør for flere underholdningsbøker, blant annet om vitser og kunsten å fornærme.
Priser og utmerkelser
Diesen har sammen med Trond Kirkvaag og Jon Skolmen vunnet Chaplin-pris i Montreux 1973, har fått Leif Justers ærespris 1996 og Leonardstatuetten (2005) og er ridder av Oslo Journalistklubbs orden Blækkspruten 1973. I februar 2012 ble han tildelt Kongens fortjenstmedalje i sølv for sin innsats for underholdningslivet i Norge. . Under Komiprisen 2012 ble han tildelt fagprisen.
Filmografi
Andreas Diesen har hatt flere mindre roller i norske filmer og TV-serier.
Diskografi
(Ikke fullført)
Kerkouane
Kerkouane er en punisk kystby på Cape Bon, i det nordøstre Tunisia. Byen ble antagelig forlatt av fønikerne under første punerkrig (ca. 250 f.Kr.), og ble aldri siden gjenoppbygget. Byen hadde da eksistert i ca. 400 år.
Byen ble bare delvis ødelagt, og det er avdekket flere ruiner fra 300- og 200-tallet f.Kr.. Kerkouane ligger utenfor vanlige ferdselsårer, og byens verdensarvstatus skyldes dens posisjon som det best bevarte minnet fra den fønikisk-puniske kulturen.
Feltet viser, slik det står i dag, flere markerte bygninger; vegger står fremdeles og farget leire som ble brukt på veggene kan sees flere steder. Ruinene viser at byen ble anlagt etter avanserte ideer om byplanlegging.
I ruinene av et tempel står fremdeles noen søyler, og i et atrium finnes det mosaikkbiter. Kantsteiner, dørterskler, trapper, og enkle mosaikkgulv finnes over hele anlegget. Det pågår fremdeles utgravninger, men man regner med at de grunnleggende funnene er gjort.
Andre viktige puniske byer var Karthago, Hadrumetum (dagens Sousse) og Utica.
Quito
Quito er hovedstaden i Ecuador. Den ligger i det nordlige Ecuador i østskråningen av den 4759 m høye aktive vulkanen Pichincha. Quito er verdens nest høyest beliggende hovedstad. Quito er med sine 1 978 376 innbyggere den nest største byen i Ecuador, etter Guayaquil. Sentrum av Quito ligger ca. 25 kilometer sør for ekvator. Quito ble første gang grunnlagt av spanjolen Diego de Almagro 15. august 1534, men ble senere flyttet til sin nåværende plassering og grunnlagt på nytt 6. desember 1534 av 204 bosettere ledet av Sebastián de Belalcázar.
Robert Lee McCollum
Robert Lee McCollum (født 30. november 1909, død 5. november 1967) – også kjent som Robert Lee McCoy og Robert Nighthawk – var en amerikansk bluesgitarist og -sanger. I 1983 ble han posthumt valgt inn i Blues Hall of Fame.
McCollum ble født i Helena, Arkansas, men forlot tidlig hjembyen for å livnære seg som omvandrende musiker. En stund bodde han i Memphis, Tennessee, der han spilte med lokale orkestre og musikere, som The Memphis Jug Band. Av Houston Stackhouse lærte han å spille slidegitar, og han opptrådte sammen med ham på radio i Jackson, Mississippi.
Etter en del farting rundt i Mississippi tok han moras etternavn McCoy og flytta til St. Louis, Missouri. Her spilte han bl.a. sammen med Henry Townsend, Big Joe Williams og Sonny Boy Williamson, og disse fire gjorde i 1937 innspillinger for Victor Records i Aurora, Illinois. Han gjorde også noen soloinnspillinger, bl.a. "Prowling Night-Hawk", som gav opphav til hans seinere kunstnernavn.
Noen år seinere dukka han opp med elektrisk slidegitar under navnet Robert Nighthawk, og begynte å spille inn for Chess Records. Dette var også Muddy Waters' selskap, og sjøl om de to hadde en nokså lik spillestil, ble det på grunn av hans ustadige livsstil og mindre sjølsikre sceneopptreden ikke noen kommersiell karriere på Nighthawk.
Såmaskin
En såmaskin er en samlebetegnelse for innretninger som sår frø i frøkulturer. Det fins flere utførelser av dem.
Traktorsåmaskin
De fleste traktorsåmaskiner har et kammer der frøene blir lagret. Fra det kammeret driver en vals frøene ned i rør som går ned i sålabbene. Sålabbene begraver frøet i jorda, og kan innstilles slik at det blir passe dypt ettersom hvilken art man dyrker. Hvor mange sålabber som finnes varierer med bredden på såmaskinen, men som regel sitter de med mellom 5 til 10 cm avstand. Denne mekanismen blir som regel drevet av hjulene på såmaskinen, slik at det ikke kommer frø når såmaskinen står i ro.
Radsåmaskin
Radsåmaskinen brukes i radkulturer for å så frø. Den er ellers lik i funksjon som en normal såmaskin. Oftest er det bare 3 sålabber på den i bredden, og den legger ett og ett frø ned med passe avstand.
Forsøkssåmaskin
Forsøkssåmaskin er en såmaskin beregnet på forsøksjordbruket. Den sår bare ett og ett frø, og dermed blir det lettere å måle spiringsprosent og andre parametre i ettertid. Den ble oppfunnet ved Norges landbrukshøgskole av Egil Øyjord.
Sveivesåmaskin
Sveivesåmaskinen ble båret av en mann. Den hadde en sekk til frøene og en spredeskive som ble drevet av en sveiv som spredte frøene utover åkeren, omtrent tilsvarende kunstgjødselsprederen i dag. Den er nå stort sett ute av bruk.
Lakki
Lakki er en norsk Wam og Vennerød-film fra 1992 etter Per Knutsens roman Gutten som kunne fly. Svend Wam ble nominert til Amandaprisen for manuskriptet til denne filmen, som han også regisserte.
Handling
Historien skildrer livet til den 14 år gamle Lakki som drømmer seg bort fra en utrygg tilværelse. Tilværelsen består av hans festgale mor, hans selvopptatte far, hans voldelige gymnaslærer, samt den pedofile Buddha-mannen. Lakki tenker ofte på tiden da foreldrene bodde sammen og livet var godt. Men selv da var det skår i gleden. Han husker også sin sinnssyke bestefar som han arvet genseren til. Når Lakki er alene innbiller han seg at det har begynt å gro vinger på ryggen hans så han kan fly av gårde fra denne vonde verden. Han begynner å eksperimentere med rus sammen med LSD-selgeren Tim, og en dag begynner han å hallusinere at det vokser vinger ut på ryggen hans, og han må bestemme seg for om han vil flykte eller bli hvor han er. Når Lakki en dag kommer hjem til moren, oppdager han at hun har låst seg inne på rommet og forsøkt å begå selvmord. Lakki begynner å hugge seg gjennom døren med øks. Han besvimer til slutt av utmattelse. Dagen etter bestemmer han seg for å brenne bestefarens genser, noe som sørger for at vingene hans faller av. Han drar så til sykehuset og tilgir moren for det hun har gjort.
Mottakelse
Filmen ble dårlig mottatt, både av presse og publikum. Lave besøkstall førte til at den ble tatt av plakaten etter fire dager i alle Norges byer unntatt Oslo. Den dårlige mottakelsen gjorde at filmen ble endret og relansert under tittelen Gutten som kunne fly. Denne versjonen fikk noe bedre mottakelse av kritikerne, men publikum sviktet nok en gang.
Lakki regnes som en av de minst suksessfulle filmene til Wam & Vennerød.
Ersvika
Ersvika (eller Ertsvika) er en bukt ytterst og helt sør på Hurumlandet i Asker kommune. Den har kystbarskog, utløp av en helårs bekk, og en privat eiet sandstrand på om lag 250 meter. Grunnen i området ligger under gården Ranvik. I vest grenser Ersvika mot den 30 meter høye stupformasjonen Smidåsen som har interessante geologiske formasjoner fra ordovicium (nedenfor).
Det er kjørevei med bom fra Kana ved fylkesvei 281 mellom Tofte og Holmsbu. Gårdene mellom riksveien og Ersvika er Tronstad Gård, Ranvik Gård, Kjos husmannsplass, og nedlagte strandsitterplasser nede ved sjøen i selve Ersvika. Det dyrkes fortsatt korn og drives noe skogshogst i området innenfor bukta.
Neste bukt i øst er den fredede Sandbukta, mens Knattvold på odden bakenfor en forkastingsfjellvegg i vest har camping og dagligvareforretning om sommeren. Videre ligger Rødtangen camping et par km lengre vest.
Utenfor Ersvika, 20 m fra land, ligger den ca. 100 meter lange nord-sør-gående Ertsvikskjær som omfattes av Ertsvikskjær naturreservat.
Sirkusdyr
Med sirkusdyr mener man dyr som er temmet og dressert til å opptre på sirkus. Tradisjonelt har dette vært pattedyr som hester, hunder, katter, elefanter, løver, tigre, bjørner, primater, sjøløver og seler, men også eksotiske fugler, amfibier og krypdyr kan sies å tilhøre gruppen av sirkusdyr.
Ersvika
Geologi
Geologisk er Ersvika meget interessant. Umiddelbart vest for stranden reiser det seg en 80 meter høy forkastningsvegg med en 10 meter tykk kalksteinsgang fra ordovicium, med lag på lag av 3-500 millioner år gamle avsetninger av kalkstein. Disse er forkastet med bare svake bølgeformasjoner som er godt synlige. Det er også avsetninger av marmor og hornfels mot tidligere vulkanske lag.
Sirkusdyr
Mange har stilt spørsmål ved om det er bra for dyr å opptre og reise rundt med et sirkus, ikke minst dyrevernorganisasjonene. De fleste industriland har et lovverk som regulerer sirkusvirksomheten. Noen av disse har i de senere årene gjort dette regelverket strengere, blant annet Norge. Det har ført til at en rekke dyr ikke lenger kan vises fram på sirkus i Norge, eksempelvis elefanter (2017), løver, tigre, bjørner og aper. Støttet av moderne forskning forventer mange at lignende forbudet vil komme i flere land, og etter hvert omfatte stadig flere arter.
Elektron
Et elektron er en elementær subatomær partikkel med en negativ elektrisk ladning. I et atom er kjernen av protoner og nøytroner omgitt av elektroner i en elektronkonfigurasjon. Ordet elektron ble først brukt i 1894 og har sin opprinnelse i det greske ordet ἤλεκτρον, som betyr rav. Elektrostatisk ladning kan skapes ved å gni rav med dyreskinn. -on-endelsen, som er felles for navnene på de fleste subatomære partiklene, ble brukt i analogi til ordet ion.
Elektroner i bevegelse utgjør elektrisk strøm som kan brukes til å måle mange fysiske egenskaper. Elektrisk strøm over tid er en form for energi (elektrisitet) og utnyttes som en praktisk måte å utføre arbeid på.
Variasjoner i elektriske felt som skapes ved varierende antall elektroner og forskjellige konfigurasjoner i atomer bestemmer de kjemiske egenskapene til elementene. Disse feltene spiller en grunnleggende rolle i kjemiske bindinger og kjemi.
Hver gang vi har endret vår oppfatning av elektroners vesen, har grunnen vært lagt for ny teknologi. Den gangen elektroner ble oppfattet som små planeter i bane i et miniatyr-solsystem, oppfant man den elektriske motor, lyspærer og telefonen. Da man gikk over til å se på elektroner som utgangspunkt for stråling, fikk man oppfinnelser med navn etter radiation (engelsk for «stråling»), slik som radar og radio. I foreløpig siste runde, der man har oppdaget elektronenes evne til å teleportere (forsvinne for å dukke opp igjen et helt annet sted), fikk vi datamaskinen.
Klassifisering av elektroner
Elektronet hører til en familie av elementærpartikler kalt leptoner. Som andre små partikler, kan også elektronet oppføre seg som bølger; dette kalles bølge-partikkel dualiteten. Det kan vises at elektroner kan interferere med hverandre, for eksempel i dobbeltspalteforsøket.
Positronet er elektronets antipartikkel. Det har samme masse, men positiv ladning. Begrepet negatron blir noen ganger brukt for å referere til vanlige elektroner, slik at begrepet elektron kan brukes for å beskrive både positroner og negatroner, som foreslått av Carl D. Anderson. Under vanlige omstendigheter, refererer elektron kun til den negativt ladde partikkelen.
Elektronets egenskaper og oppførsel
Elektroner har en negativ elektrisk ladning på −1.6 × 10 −19 coulomb, og en masse på 9,11 × 10 −31 kg (0.51 MeV/c2), som er omtrent 1⁄1836 av protonets masse. Elektronet er vanligvis representert som e−.
Elektroner i bevegelse har et sirkulært magnetfelt som står på tvers av bevegelsesretningen. Dette kan enkelt demonstreres ved å holde en magnet inntil en bilderørskjerm, slik at bildet avbøyes (vris) sirkulært rundt magneten. Elektronets magnetiske egenskaper utnyttes blant annet i spoler, såkalte elektromagneter. Ved å indusere en elektronstrøm i en superleder, får man en supersterk magnet.
Statisk elektrisitet er ikke en strøm av elektroner. Statisk elektrisitet henviser til et legeme som har flere eller færre elektroner enn det som skal til for å balansere atomkjernenes positive ladning. Når det er overflødige elektroner, sies objektet å være negativt ladet. Når det er færre elektroner enn protoner, sies objektet å være positivt ladet. Når antall elektroner og protoner er likt, sies objektet å være elektrisk nøytralt.
Elektronet er en elementærpartikkel— det betyr at det ikke har noen substruktur (i hvert fall har ikke eksperimenter funnet noen så langt, og det er god grunn til å tro at det ikke finnes noen). Derfor blir elektronet vanligvis beskrevet som punkt-liknende, dvs. uten romlig utstrekning. Men hvis en kommer veldig nært et elektron, merker en at dets egenskaper (ladning og masse) tilsynelatende forandrer seg. Dette er en effekt felles for alle elementærpartikler: Partikkelen har en innflytelse på vakuumfluktuasjonene i nærheten, slik at egenskapene en observerer fra langt unna, er summen av egenskapene og vakuumeffektene (se renormalisering). Elektroner og positroner kan tilintetgjøre hverandre og produsere to fotoner, og omvendt. To fotoner med høy energi kan omdannes til ett elektron og ett positron i en prosess som kalles parproduksjon.
Elektronet har spinn ½, som medfører at det er et fermion, dvs., oppfyller Fermi-Dirac statistikken. Som konsekvens av dette kan to elektroner aldri kan være i samme kvantetilstand (pauliprinsippet).
Elektroner kan enten være bundne eller frie.